રાજકોટ, તા. 12 : શહેરના કરણપરામાં ગતરાત્રીના જામનગરના સોની વેપારી પાસેથી રૂા.8 લાખના દાગીના ભરેલા થેલાની બાઈકમાં આવેલા ત્રણ શખસોએ તફડંચી કરી નાસી જતાં ચકચાર મચી જવા પામી છે. બનાવના પગલે ક્રાઈમ બ્રાંચ, એ-ડીવીઝન પોલીસ કાફલો ઘટનાસ્થળે દોડી જઈ તપાસ કરતા તફડંચી કરી બાઈકમાં નાસી જનાર ત્રણેય શખસો સીસીટીવીમાં કેદ થઈ ગયા હોય રેકી કરી કોઠારીયા નાકા પાસેથી જ પીછો કરી સોના ચાંદીના દાગીના ભરેલા થેલાની તફડંચી કર્યાનું બહાર આવતા પોલીસે અલગ અલગ ટીમો બનાવી તેને ઝડપી લેવા ચક્રો ગતિમાન કર્યા છે.